Río de la Plata

Río de la Plata (Spaño pa "riu di Plata") ta e boka di e riunan Paraná i Uruguay den Oséano Atlántiko. E ta forma un entrada distinto sùitost den e kosta di Sur Amérika. E boka tin un largura total di 290 kilometer. Kaminda e dos riunan ta topa otro, e riu ta mas o ménos 48 kilometer hanchu, oumentando te na 240 kilometer na laman. Pa e motibu aki, Río de la Plata ta konsiderá komo e riu di mas hanchu na mundu.

E promé europeo ku a eksplorá Río de la Plata tabata e nabegante spañó Juan Díaz de Solís. El a deskubrí e riu durante un biahe pa pa pasùit kantu di e kosta di Brasil. Pensando ku e tabata un bahia smal ku awa misteriosamente dushi, el a yam'é Mar Dulce ("e Laman Dushi"). Rònt di aña 1600, Laurens Bicker probablemente tabata e promé hulandes ku a bishitá e área.

E awa ta brak debí na e meskla di awa dushi di riu i awa di laman salu. E riu ta forma parti di e frontera natural entre Argentina i Uruguay. Na su bankinan e kapitalnan Buenos Aires (Argentina) i Montevideo (Uruguay) ta situá . E isla di Martín García, situá na kosta di Uruguay, ta pertenesé na Argentina.

E área di drenahe di e riu ta kubri mas o ménos un di sinku parti di e kontinente Sur Amérika. E ta kubri partinan grandi di panort di Argentina, sùitost di Bolivia, sur i sentral di Brasil, kasi henter Paraguay, i gran parti di Uruguay.

Debí na e kantidatnan grandi di lodo ku ta akumulá, e kanal pa Buenos Aires mester wòrdu dragá regularmente pa tene e nabegashon di barko posibel.

Na kuminsamentu di Guera Mundial II, e barku di guera aleman Admiral Graf Spee a sink den Río de la Plata, despues di un bataya naval den e área.

Category:Argentina
Category:Uruguay
Plata